O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida (O‘zbekiston Respublikasi Prezidentining “Sud tizimi xodimlarini ijtimoiy muhofaza qilishni tubdan yaxshilash chora-tadbirlari to‘g‘risida” 2012-yil 2-avgust

O‘zbekiston Respublikasi Prezidentining “Sud tizimi xodimlarini ijtimoiy muhofaza qilishni tubdan yaxshilash chora-tadbirlari to‘g‘risida” 2012-yil 2-avgustdagi PF-4459-son Farmonini bajarish yuzasidan Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. Vazirlar Mahkamasining “O‘zbekiston Respublikasi sudyalarini, prokuratura va adliya organlari xodimlarini ijtimoiy himoya qilishni kuchaytirish to‘g‘risida” 1993-yil 9-iyuldagi 343-son qarorida:
 “1. Quyidagilar:
 malaka darajalari uchun sudyalarning lavozim maoshlariga qo‘shiladigan qo‘shimcha haq miqdorlari 1-ilovaga muvofiq;
 martaba darajalari uchun prokuratura organlari prokuror-tergovchi xodimlarining lavozim maoshlariga qo‘shiladigan qo‘shimcha haq miqdorlari 2-ilovaga muvofiq; 
 sudlar va adliya organlarining malaka darajalari va martaba darajalariga ega bo‘lgan xodimlariga uzoq muddat xizmat qilganligi uchun beriladigan har oylik ustama haq miqdorlari 3-ilovaga muvofiq;
 martaba darajalari uchun sudlar va adliya organlari xodimlarining lavozim maoshlariga qo‘shiladigan qo‘shimcha haq miqdorlari 4-ilovaga muvofiq tasdiqlansin.
 2. Umumiy yurisdiksiya sudlari (harbiy sudlardan tashqari), xo‘jalik sudlari va adliya organlari xodimlariga malaka darajasi, martaba darajasi va uzoq muddat xizmat qilganligi uchun lavozim maoshlariga qo‘shimcha haq va har oylik ustama haq Sudlar va adliya organlarini rivojlantirish jamg‘armasi hisobiga to‘lansin”;
 b) qarorga 3-ilovaning nomi quyidagi tahrirda bayon qilinsin; 
 “Sudlar va adliya organlarining malaka darajalari va martaba darajalariga ega bo‘lgan xodimlariga uzoq muddat xizmat qilganligi uchun beriladigan har oylik ustama haq miqdorlari (lavozim maoshiga nisbatan foizlarda)”;
 v) qarorga 4-ilovaning nomidagi “Adliya” so‘zi “Sudlar va adliya” so‘zlari bilan almashtirilsin. 
 2. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq to‘lashning tarif setkasini joriy etish to‘g‘risida” 1996-yil 12-apreldagi 147-son qaroriga 15 — 18-ilovalar quyidagi tahrirda bayon qilinsin: